Debbie Reynolds

Mary Frances «Debbie» Reynolds (født 1. april 1932 i El Paso i Texas, død 28. desember 2016 i Los Angeles i California) var en amerikansk skuespiller, sanger og danser. Hun fikk sitt gjennombrudd med filmmusikalen Singin' in the Rain (1952), hvor hun blant annet spilte mot Gene Kelly. Reynolds ble nominert til Oscar for beste kvinnelige hovedrolle for rollen som Molly Brown i filmmusikalen Molly Brown går aldri dukken (1964). Hun ble nominert til Tony-prisen for beste kvinnelige hovedrolle i en musikal for tittelrollen i Irene i 1973.

Liv og virke

Bakgrunn 
Reynolds' familie flyttet til Burbank i California i 1939. I 1948 deltok hun i skjønnhetskonkurransen Miss Burbank. Dette gjorde filmselskapet Warner Bros. interessert og hun fikk arbeide hos dem.

Skuespillerinne
Hennes første fremtreden i en film blev Junibruden (1948), der hun har en ikke kreditert rolle. I 1950 begynte hun å arbeide for MGM i filmer som Tre små ord (1950) og Pike i korsett (1950).

Reynolds fikk sitt gjennombrudd i filmmusikalen Singin' in the Rain (1952), der hun spilte den kvinnelige hovedrollen Kathy Selden og danset med Gene Kelly og Donald O'Connor. Etter dette spilte hun i flere filmmusikaler hos MGM, deriblant Jeg elsker Melvin (1953), Ungkar i fellen (1955) og Tammy (1957). I 1964 hadde hun hovedrollen i Molly Brown går aldri dukken, som førte til at hun ble nominert til en Oscar. På dette tidspunktet var filmmusikaler i ferd med å bli helt umoderne i Hollywood, og hennes karriere led under det.

Reynolds arbeidet også som underholder og sanger, først og fremst i Las Vegas.

Hun samlet på kostymer og andre saker med tilknytning til Hollywood ettersom hun hadde som plan å åpne et Hollywood-museum. I sitt eie hadde hun blant annet de røde skoene som Judy Garland bar i Trollmannen fra Oz (1939), Marilyn Monroes hvite kjole fra Gresskar i nød og pistoler som John Wayne hadde benyttet. Museet kunne åpne i 1993, men måtte deretter stenge. I april 2005 åpnet museet på nytt, da i Pigeon Forge i Tennessee.

Reynolds var gift tre ganger: Hun ble i 1955 gift med sangeren og entertaineren Eddie Fisher som hun fikk datteren Carrie Fisher, som ble skuespiller. Paret ble skilt allerede i 1959 under stor medieoppstyr, da Eddie Fisher forlot Reynolds til fordel for Elizabeth Taylor, som imidlertid kort etter byttet ut Fisher med Richard Burton. Reynolds ble i 1960 gift med den da velhavende forretningsmann Harry Karl, men ble skilt igjen i 1973 etter en rekke økonomiske problemer. Reynolds giftet seg i 1984 igjen med en forretningsmann, Richard Hamlett, med hvem hun kjøpte et mindre hotell og kasino i Las Vegas. Investeringen var imidlertid en økonomisk fiasko, og etter å ha blitt skilt fra Hamlett i 1996 gikk Reynolds personlig konkurs i 1997.

Død
Den 28. desember 2016 var Reynolds i sin sønn Todds hjem i Los Angeles for å planlegge begravelsen til sin datter Carrie som døde dagen før. Reynolds fikk pustebesvær og ble raskt sendt til Cedars-Sinai hospital. Hun ble sagt å ha vært i rimelig til alvorlig tilstand ved ankomst. I løpet av noen timer var hun imidlertid død, og dødsårsaken ble fastsatt til hjerneslag. Da hun døde etterlot Reynolds seg sin sønn og sitt barnebarn, Billie Lourd.

Filmografi 
 Junibruden (June Bride, 1948)
 The Daughter of Rosie O'Grady (1950)
 Tre små ord (Three Little Words, 1950)
 Pike i korsett (Two Weeks with Love, 1950)
 Mr. Imperium (1951)
 Singin' in the Rain (1952)
 Jenter i sikte (Skirts Ahoy!, 1952) (ukreditert)
 Jeg elsker Melvin (I Love Melvin, 1953)
 The Affairs of Dobie Gillis (1953)
 Når jentene får sjansen (Give a Girl a Break, 1953)
 Susan lå her i natt (Susan Slept Here, 1954)
 Athena (1954)
 Alle mann på dekk (Hit the Deck, 1955)
 Ungkar i fellen (The Tender Trap, 1955)
 Viva Las Vegas (Meet Me in Las Vegas, 1956) (cameo)
 The Catered Affair (1956)
 Baby på forskudd (Bundle of Joy, 1956)
 Tammy (Tammy and the Bachelor, 1957)
 Ungkar i fare (This Happy Feeling, 1958)
 The Mating Game (1959)
 Holiday Parade (Say One for Me, 1959)
 Det begynte med et kyss (It Started with a Kiss, 1959)
 Den som graver en grav (The Gazebo, 1959)
 The Rat Race (1960)
 Pepe (1960) (Cameo)
 En herre med sjarm (The Pleasure of His Company, 1961)
 Sheriff i skjørt (The Second Time Around, 1961)
 Vi vant Vesten (How the West Was Won, 1962)
 Mary, Mary (1963)
 My Six Loves (1963)
 The Story of a Dress (1964) (short subject)
 Molly Brown går aldri dukken (The Unsinkable Molly Brown, 1964)
 Adjø Charlie (Goodbye Charlie, 1964)
 Den syngende nonne (The Singing Nun, 1966)
 Skilsmisse over dammen (Divorce American Style, 1967)
 Så godt det er (How Sweet It Is!, 1968)
 Truselen fra fortiden (What's the Matter with Helen?, 1971)
 Charlottes tryllevev (1973) (stemme; Charlotte)
 Busby Berkeley (1974) (dokumentar)
 That's Entertainment! (1974) (fortellerstemme)
 Kikis budservice (1989) (stemme i 1998 engelsk-dubbet versjon)
 Bodyguard (1992) (Cameo)
 Heaven and Earth (Heaven & Earth, 1993)
 That's Entertainment! III (1994)
 Mother (1996)
 Wedding Bell Blues (1996) (Cameo)
 In and Out (In & Out, 1997)
 Frykt og avsky i Las Vegas (Fear and Loathing in Las Vegas, 1998) (kun stemme)
 Zack and Reba (1998)
 Halloweentown (1998)
 Keepers of the Frame (1999) (dokumentar)
 Rudolph The Red-Nosed Reindeer: The Movie (1999) (stemme)
 Rugrats in Paris: The Movie (2000) (stemme)
 These Old Broads (2001)
 Halloweentown II: Kalabar's Revenge (2001)
 Cinerama Adventure (2002) (dokumentar)
 Connie and Carla (2004) (Cameo)
 Halloweentown High (2004) 
 Fingers Walking (2005)
 Return to Halloweentown (2006)

Referanser

Eksterne lenker 
 
 
 
 
 
 

Skuespillere fra USA
Sangere fra USA
Dansere fra USA
Oscar-nominerte skuespillere
Hollywood Walk of Fame
Personer fra Burbank
Personer fra El Paso
Mottakere av Golden Boot Awards